На основу члана 8. Закона о финансирању локалне самоуправе („Сл. Гласник РС“, бр. 62/06,47/11,93/12,83/16....95/2018- др. закон) и члана 11 Закона о порезима на имовину („Службени гласник РС“ бр. 26/01,42/02-одлука СУС, 80/02,80/02- др. закон,135/04,61/07,5/09,101/10,24/11,78/11,57/12-одлука УС РС,47/13,68/14-др. закон, 95/2018, 99/2018-одлука УС РС и 86/19) и члана 33. став 1. тачка 6. Статута општине Аранђеловац („Службени гласник општине Аранђеловац“ бр. 2/2019),

Скупштина општине Аранђеловац, на седници одржаној \_\_\_\_.2020. године, донела је

О Д Л У К У

О УТВРЂИВАЊУ СТОПЕ ПОРЕЗА НА ИМОВИНУ ЗА НЕПОКРЕТНОСТИ НА ТЕРИТОРИЈИ ОПШТИНЕ АРАНЂЕЛОВАЦ ЗА 2021. ГОДИНУ

Члан 1.

Овом Одлуком утврђује се стопа пореза на имовину на непокретностима које се налазе на територији општине Аранђеловац, осим пореза на пренос апсолутних права и пореза на наслеђе и поклон, за 2021. годину.

Члан 2.

Стопе пореза на имовину износе:

1. На права на непокретности пореског обвезника који води пословне књиге- 0,4%
2. На права на земљишту код пореског обвезника који не води пословне књиге- 0,15%
3. На права на непокретности пореског обвезника који не води пословне књиге, осим на земљишту

|  |  |
| --- | --- |
| **На пореску основицу** | **Плаћа се на име пореза** |
| До 10.000.000,00 динара | 0,30% |
| Од 10.000.000,00 до 25.000.000,00 динара | 30.000,00 динара + 0,5% на основицу преко 10.000.000,00 динара |
| Од 25.000.000.00 до 50.000.000,00 динара | 105.000,00 динара + 0,8% на основицу преко 25.000.000,00 динара |
| На износ основице преко 50.000.000,00 динара | 305.000,00 динара + 0,1% на основицу преко 50.000.000,00 динара |

Члан 3.

Ова Одлука ступа на снагу осмог дана од дана објављивања у „Службеном гласнику општине Аранђеловац, а примењиваће се од 01.01.2021. године.

Одлука ће се објавити и на званичној интернет презентацији општине Аранђеловац.

СКУПШТИНА ОПШТИНЕ АРАНЂЕЛОВАЦ

БРОЈ: 06-\_\_\_\_/2020-01-2 од \_\_\_\_.2020.год.

 ПРЕДСЕДНИЦА СКУПШТИНЕ

 Десанка Миланов

Образложење

Правни основ за доношење Одлуке садржан је у члану 8. Закона о финансирању локалне самоуправе,којим је прописано да Скупштина јединице локалне самоуправе утврђује висину стопе пореза на имовину, осим пореза на пренос апсолутних права и пореза на наслеђе и поклон, до висине највише стопе прописане законом којим се уређују порези на имовину, у члану 11. Закона о порезима на имовину, којим су прописане највише стопе пореза на непокретности и у члану 33. став 1. тачка 6. Статута општине Аранђеловац, којим је прописано да Скупштина општине доноси прописе и друге опште акте.

Предложене пореске стопе су још увек знатно испод Законом прописаних максималних пореских стопа.

Закон је прописао само максималне стопе до којих општине могу да иду и оне су:

* Стопе пореза на права на непокретности пореског обвезника који води пословне књиге- 0,4%
* Стопе пореза на права на земљиште код обвезника који не води пословне књиге – 0,30%
* Стопа пореза на права на непокретностима пореског обвезника који не води пословне књиге осим на земљишту – 0,40%.

Опредељење је да се Одлука доноси за календарску годину, како би се годишње преиспитивале и утврђивале пореске стопе, у складу са другим релевантним подацима.

У смислу изложеног, предлаже се доношење ове Одлуке.

Предлагач:

Општинско веће

Стручна обрада:

Одељење за пореске послове